Rue des Charrons (Mülhausen)
D’ Wàgnergàss (offiziäll ìm zwaischproochiga Schtroossaschìld Wagnergass; uff Frànzeesch rue des Charrons) ìsch a Gassla-n-ìm Schtàdtzäntrum vu Mìlhüüsa.

wu ’s lììgt 
D’ Wàgnergàss làuift uff äbba 25 Meeter zwìscha dr Freschawaid àm Norda un dr Schtràuigàss àm Süüda. Sa schteht gliichlàuifend mìt dr Wìldamànnsgàss.

Gschìcht 
S’ Gassla-n-ìsch ànna 1645 gäffnet worra; ìn dara Zitt ìsch’s noh da Nueffer gnännt worra — ’s ìsch d’ Fàmìlia, wo s’ äärschta Hüüs ìn dam Viartel hàt loo bàuia. Uff’m Schtàdtplàn vum Hofer ànna 1830 hàt jedoch s’ Gassla kää Nàmma trajt. Bis 1798 ìsch dr Nàmma „Wàgnergàss“ fìr dr Tail vu dr Wìldamànnsgàss zwìschem Gàntzaplàtzla un em Jungatoor bnutzt worra. Doo hann vììla Wàgner ìhra Betriiwer ghàà; asoo hàt maa d’ Rohschtoof aifàch känna trànschportiara, wo d’ Hàndwarker vu dr Àltschtàdt brüücht hann.

Dur a Verordnung vum Mìlhüüser Gmaindaroot àm 11. Nowamber 1843 hàt d’ Schtrooss offiziäll ìhra Nàmma-n-uff Frànzeesch, Rue des Charrons, bikumma — dàs ìsch a wärtliga-n-Ìwwersätzung vu „Wàgnergàss“. Àn dr Zitt vum Riichslànd Elsàss-Lothrìnga àb 1882 hàt sa uff Diitsch Wagner Strasse ghaissa. Noh-n-em And vum Äärschta Waltkriag ìsch d’ Schtrooss ànna 1919 ìhr frànzeescher Nàmma wììder ìwwernumma. Unter’m Drìtta Raich ìsch d’ Schtrooss àm 16. Àuigscht 1940 ìn Karl-May-Strasse umtaift worra, noh-n-em diitscha Schrìftschtäller Karl May, wo-n-ema sii Wark ìm Hitler bsunders gfàlla hàt. Àm 27. Septamber 1941 ìsch sa àwwer Waldnerhoff Gasse gnännt worra, noh dr rhiinischa-n-Àdelsgschlacht Waldner vu Freundstein, wo-n-a Hoof àn dr Schtràuigàss ghàà hàt. Noh dr Befräijung vu Mìlhüüsa-n-àm Andsjoohr 1944 ìsch dr frànzeescha Nàmma rue des Charrons wììder z’ruckkumma.

Lìteràtüür

Ainzelnoohwiisa 

Charrons, rue